b'\n_START_ARTICLE_\nStojan Cigoj\n_START_SECTION_\n\xc5\xbdivljenje in delo\n_START_PARAGRAPH_\nPo diplomi 1942 na ljubljanski Pravni fakulteti (PF) je prav tam 1943 tudi doktoriral. Od 1957 je deloval na PF v Ljubljani, od 1965 kot redni profesor za civilno pravo in mednarodno zasebno pravo. Strokovno se je izpopolnjeval v Franciji, Zdru\xc5\xbeenem kraljestvu, \xc5\xa0vici in ZDA. Na ve\xc4\x8d mednarodnih konferencah je bil uradni \xc4\x8dlan jugoslovanskih delegacij (npr.: Konferenca o turisti\xc4\x8dno-potni\xc5\xa1ki pogodbi); na mednarodnih posvetovanjih je imel referate iz mednarodne arbitra\xc5\xbee, prava okolja, odgovornosti za nuklearni rizik. Sodeloval je pri pripravi ve\xc4\x8d temelnjih jugoslovanskih predpisih s podro\xc4\x8dja civilnega prava. Pri Gospodarski zbornici Jugoslavije in pri Mednarodni arbitra\xc5\xbei o investicijah v Washingtonu je bil arbiter zunanjergovinske arbitra\xc5\xbee. Od 23. aprila 1987 je bil redni \xc4\x8dlan Slovenske akademije znanosti in umetnosti._NEWLINE_Znastveni opus Cigoja obsega ve\xc4\x8d kot 300 del, od tega preko 35 knjig. V njih je zajel zlasti podro\xc4\x8dje obligacijskega prava, mednarodnega zasebnega prava in avtorskega prava. S temi deli je bistveno prispeval k pravni teoriji prava, nekatera podro\xc4\x8dja pa je sploh kot prvi v Jugoslaviji znanstveno obdelal (npr.: od\xc5\xa1kodninsko pravo na podro\xc4\x8dju nuklearne energije, potro\xc5\xa1ni\xc5\xa1ko pravo). Leta 1988 je za delo Komentar obligacijskih razmerij (COBISS) dobil Kidri\xc4\x8devo nagrado.'